El cos d’un home apareix als peus del dic Nord del port de Le Havre. A la butxaca hi du, gargotejat en una entrada de cinema, un número de telèfon: el de la narradora. Convocada per la policia, agafa un tren cap a Le Havre, una ciutat gairebé arrasada durant la guerra mundial, on ella va créixer i va viure fins a l’adolescència però on no havia tornat més. Al llarg d’aquest retorn, mentre intenta esbrinar què la vincula a aquest cadàver de qui ho ignora tot, desenterrarà els seus records més llunyans i oblidats però també la seva memòria d’aquesta ciutat —què ha desaparegut, què ha sobreviscut. Maylis de Kerangal, sota l’aparença d’una falsa novel·la policíaca i amb el seu estil suggeridor, ens condueix a una deambulació atmosfèrica per la ciutat normanda, on la narradora haurà de remoure, ben al fons de l’oblit, els vestigis d’un amor adolescent. «Una recerca íntima magistralment posada en paraules.» — Le Temps «La plenitud d’un talent singular: aquest llibre és bell, és dur, és commovedor, per a tot lector que estimi l’art d’escriure la vida de debò.» — Le Figaro «Kerangal embruixa el lector al llarg de tota la història. Brillant.» — Version Femina